डोनाल्ड ट्रंप यांना 'नायक' मानणारी क्यूअॅनॉन चळवळ आहे तरी काय?\nवॉशिंग्टन डीसीमधल्या कॅपिटल हिल या अमेरिकेच्या संसद भवनावर हल्ला करणाऱ्यांमध्ये 'क्यूअॅनॉन' चळवळीचे समर्थकही होते.

बुधवारी अमेरिकेची राजधानी वॉशिंग्टन डीसीमधल्या कॅपिटल हिल या अमेरिकेच्या संसद भवनावर हल्ला करणाऱ्यांमध्ये 'क्यूअॅनॉन' चळवळीचे समर्थकही होते. 

कॅपिटल हिल इमारतीच्या आत घेतलेल्या छायाचित्रांमध्ये या चळवळीतले सक्रीय कार्यकर्ते दिसतात. तर अनेकांच्या हातात Q लिहिलेले बॅनरही होते. 

ही चळवळ राष्ट्राध्यक्ष ट्रंप यांना 'नायक' मानते. ट्रंप हेदेखील या चळवळीप्रती मवाळ आहेत. ट्रंप यांनी कधीही या चळवळीचं थेट समर्थन केलं नसलं तरी क्यूअॅनॉनचे समर्थक "आपल्या देशावर प्रेम करणारे लोक आहेत", असं त्यांचं म्हणणं आहे. 

तर अशी ही क्यूअॅनॉन आहे तरी काय आणि या चळवळीचं समर्थन कोण करतं?

क्यूअॅनॉन चळवळ

मुळात क्यूअॅनॉन हा एक व्यापक मात्र पूर्णपणे निराधार सिद्धांत आहे. अमेरिकन सरकार, उद्योग आणि प्रसार माध्यमांमधल्या उच्चभ्रू, सैतानांना पूजणाऱ्या आणि लहान मुलांचं लैंगिक शोषण करणाऱ्यांविरोधात राष्ट्राध्यक्ष डोनाल्ड ट्रंप युद्ध पुकारत असल्याचा सिद्‌धांत ही चळवळ मांडते.

या युद्धात एक दिवस असा उजाडेल ज्यावेळी राष्ट्राध्यक्ष पदाच्या उमेदवार हिलरी क्लिंटन सारख्यांना आपल्या पापाची किंमत मोजावी लागेल. त्यांना अटक होईल आणि शिक्षाही होईल, यावर क्युअॅनॉन समर्थकांचा पूर्ण विश्वास आहे. 

हा या षडयंत्र चळवळीचा मूळ गाभा असला तरी त्यांचे अनेक दावे आहेत आणि त्याला अनेक पदरही आहेत. त्यातले अनेक दावे विरोधाभासीही आहेत. 

"Where we go one we go all" ("WWG1WGA") हे क्यूअॅनॉन चळवळीचे एक घोषवाक्य आहे.

सुरुवात कशी झाली?

अमेरिकेतली 4chan ही वेबसाईट यूजरला निनावी राहून पोस्ट प्रसारित करण्याची मुभा देते. तर अशाच एका निनावी यूजरने 2017 सालच्या ऑक्टोबर महिन्यात Q या नावाने अनेक पोस्ट टाकल्या. आपल्याला Q-clearence म्हणजेच अमेरिकेच्या सुरक्षाविषयक मंजुरीचा दर्जा प्राप्त असल्याचा दावा त्याने केला होता.

या पोस्ट्स 'Q ड्रॉप्स' किंवा 'ब्रेडक्रम्ब्स' नावाने प्रसिद्ध झाल्या. हे संदेश गुप्त भाषेत असायचे. शिवाय त्यात ट्रंप समर्थक घोषणा आणि प्रतिज्ञाही असायच्या. 

क्यूअॅनॉन चळवळीची लोकप्रियता

या षडयंत्र सिद्धांतावर अमेरिकेतल्या हजारो नागरिकांचा विश्वास आहे. या चळवळीला फेसबुक, ट्‌वीटर, रेडिट आणि यू-ट्यूब या मुख्यप्रवाहातील सोशल मीडियावर मिळणारा पाठिंबा...\n\ntl;dr:
अमेरिकेत गेल्या काही वर्षात क्यूअॅनॉन (QAnon) ही चळवळ बरीच चर्चेत आहेत. ही चळवळ अमेरिकेचे मावळते अध्यक्ष डोनाल्ड ट्रंप यांचं समर्थन करते आणि अमेरिकेतले बरेचसे उच्चभ्रू नेते आणि सेलिब्रेटी मंडळी पिडिफाईल्स म्हणजेच लहान मुलांचं लैंगिक शोषण करत असल्याचं या चळवळीचं म्हणणं आहे. अनेक रिपब्लिकन नेतेही हे षडयंत्र सिद्धांतं खरे असल्याच्या मताचे आहेत.